Terje Abusdal

Terje Abusdal (født 19. desember 1978 på Dåsnes i Evje og Hornnes kommune) er en norsk fotograf.http://www.moisund.com/  (besøkt 27. november 2015)

I juni 2013 ble han valgt som en av åtte norske fotografer til å være med i andre kull av Norwegian Journal of Photography. Resultatet av dette ble utgitt i boken Norwegian Journal of Photography #2. Prosjektet Summer Long – som han jobbet med i tre år – dokumenterer de små samfunnene som hvert år oppstår på Langøyene i Oslofjorden.http://www.njp.no/2015/lanseringsfest-for-norwegian-journal-of-photography-2/ (besøkt 27. november 2015)

I oktober 2015 gav han ut sin første fotobok Radius 500 Metres på Journal Forlag. Den er en historisk dokumentasjon av bygdelivet på 1970- og 1980-tallet, skildret gjennom en serie personlige bilder fra Setesdal. Boka formidler små hverdagsglimt fanget i en tid da oljerikdommen ennå ikke hadde rukket å komme i land fra Nordsjøen. Den er et visuelt vitnesbyrd fra perioden som markerte slutten for etterkrigstidens sosialdemokratiske modell, før omstilling og nyliberalisme gjorde seg gjeldende.http://www.frittord.no/prosjektstotte/utvalgte-prosjekter-ind/trippel-fotoboklansering/  (besøkt 27. november 2015)

Terje Abusdal ble antatt på Sørlandsutstillingen høsten 2015 . Der viste han fem bilder fra serien Summer Long fra Langøyene i Oslofjorden.Eva Myklebust: «Disse skal stille ut på Sørlandsutstillingen» i Fædrelandsvennen, 13. mai 2015 I august 2017 vant han prisen Leica Oscar Barnack Award, i konkurranse med fotografer fra 104 land.https://journalisten.no/2017/08/terje-abusdal-vant-leica-oscar-barnack-award (besøkt 19. desember 2017) Den 17. desember 2017 mottok Terje Abusdal Aust-Agder fylkeskommunes kunstnerstipend for 2018.https://www.austagderfk.no/2017/aust-agder-fylkeskommunes-kunstnerstipend-2018/  (besøkt 19. desember 2017)

 Referanser 

 Eksterne lenker 


Kategori:Norske fotografer
Kategori:Personer fra Evje og Hornnes kommune